recursal/SuperWikiNEXT-32B huggingface dataset:
**Krokoit** — qoʻrgʻoshin xromati — RSYU4. Aniq jipslashgan monoklin singoniyali prizmatik choʻzinchoq kristallar bilan namoyon etilgan. Rangi sargʻishqizil, qizil, realgarga juda oʻxshaydi, qattikligi 2,5—3, yarqiroqligi olmossimon, zichligi 5600–6100 kg/m3, oson eriydi, koʻmirda qoʻrgʻoshin tomchilarini hosil etadi. Qoʻrgʻoshin konlarining oksidlanish zovasida, xromli ultraasosli jinslarda hosil boʻladi. Paragenezisi gohida, malaxit, serussit, anglezit va piromorfitlar bilan birga yuz beradi. Qoʻrgʻoshin va xromni aniqlash uchun indikator sifatida foydalaniladi. Asosan, Qurama togʻlari (Qoramozor) qoʻrgʻoshin konlari oksidlanish zonasida aniqlangan.

Manbalar
--------

1. ↑  OʻzME. Birinchi jild. Toshkent, 2000-yil

|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

 

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Ebulioskopiya** (lot. qaynayman va...skopiya) — eritma qaynash trasining koʻtarilishini toza erituvchi qaynash trasiga qiyoslab oʻlchashga asoslangan fizikkimyoviy tekshirish usuli. E. krioskopiya kabi erigan moddaning mol. m.ni oʻlchashda qoʻllanadi. E. usulini F. Raul 1882— 88 yillarda taklif etgan. Raul qonuniga muvofiq, erituvchining toʻyingan bugʻ bosimi uchramaydigan modda eritmasi ustidagi konsentratsiyaga proporsional ravishda kamayadi. Moddalarning mol. m.ni E. usuli boʻyicha anikdashda toza erituvchining qaynash temperaturasi oʻlchanadi. Keyin toza erituvchidan maʼlum miqdorda tortib olinadi va unga tekshirilayotgan moddadan aniq oʻlchab qoʻshiladi, hosil boʻlgan eritmaning qaynash trasini oʻsha termometr (yoki termopara) yordamida oʻlchanadi. Ebulioskopik oʻlchash murakkabligi tufayli krioskopiya usuliga qaraganda kamroq qoʻllanadi.

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Antiklinal** (anti … va klino — ogʻdiraman) — qavariq tomoni yuqoriga qaragan burmalangan togʻ jinsi qatlami. A.ning qavariq yeri A. markazi, yon to-monlari qanotlari deb ataladi. Mar-551kazida qadimgi jinslar, qanotlarida esa yoshroq jinslar boʻladi. A. burmalar yon qanotlarining va undagi oʻq tekisli-gining yotishiga qarab, toʻgʻri, qiyshiq, ogʻma, yotiq A. burmalarga boʻlinadi. Bur-ma oʻq chizigʻi yoyga oʻxshab qayrilgan boʻlsa braxiantiklinal deyiladi. A.lar katta yoki kichik boʻlishi mumkin. Katta A. bur-malar bir qancha kichik A. va sinklinallardan iborat boʻladi. Oʻzbekistondagi hamma togʻlar (Shimoliy Nurota, Turkiston, Zarafshon, Chatqol tizmalari) A. burmalarga kiradi. Metall rudalarining koʻp qismi, neft va gaz konlari ana shu A. tizmalarda boʻladi.

Adabiyotlar
-----------

* OʻzME. Birinchi jild. Toshkent, 2000-yil

|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |

 
  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |
Buffalo Wild Wings, Afina, Ogayo shtati
**Buffalo Wild Wings** — Amerika oilaviy restoranlari va sport barlari tarmogʻi. Tarmoq korxonalari AQSh, Kanada, Meksika va Filippinda ishlaydi. Ularning anʼanaviy menyusida tovuq qanotlari va turli xil souslar mavjud.

Tarixi
------

"Buffalo Wild Wings" tarmogʻi 1982 yilda Jeyms Disbrow va Scott Lowry tomonidan tashkil etilgan. Oʻz restoranini yaratish gʻoyasi Disbrow va Lowry tomonidan 1980 yilda Ogayo shtatining Kent shahrida uchrashganda paydo boʻlgan, u yerda Disbrow Kent davlat universitetida havaskor figurali uchish musobaqalarida hakam boʻlib turgan. Ularning birinchi restorani Ogayo shtatining Kolumbus shahrida ochilgan, keyin bir yil oʻtgach, Ogayo shtatining Vestervill shahrida xuddi shu tarmoqning yana bir restorani ochilgan.

Dastlab, bu tarmoq Buffalo Wild Wings & Weck deb nomlangan, 1990 yilda tarmoq franchayzing tamoyili boʻyicha ishlay boshlagan. 1998 yilda tarmoq Buffalo Wild Wings Grill & Bar deb oʻzgartirildi. 2015 yil fevral holatiga koʻra, ushbu tarmoq korxonalari soni Amerikaning barcha 50 shtatlarida 1070 ta (485 ta tarmoq kompaniyaning oʻziga tegishli, 585 tasi franchayzing asosida ishlaydi) ni tashkil qildi. Yaqinda ushbu tarmoq B-Dubs muqobil nomi bilan ham tanilgan.

1997 yilgacha shtab-kvartirasi Ogayo shtati Cincinnati shahrida joylashgan boʻlib, keyin oʻrnini oʻzgartirdi va hozirda Minnesota shtatining Minneapolis shahrida joylashgan.

2010 yilda ushbu tarmoq oʻzining kengayishi va Kanadada oʻz nuqtalarining paydo boʻlishini eʼlon qildi. 2012 yilda Buffalo Wild Wings 495 million dollarga ega edi.

Manbalar
--------

1. ↑  The original location itself closed on November 19, 2006.
2. ↑  „B-Dubs Buffalo Wild Wings app". 2-oktabr 2015-yilda asl nusxadan arxivlandi. Qaraldi: 6-noyabr 2015-yil.
3. ↑  „B-Dubs iPhone App". 3-oktabr 2017-yilda asl nusxadan arxivlandi. Qaraldi: 28-sentabr 2017-yil.
4. ↑  *Singleton, Sharon* „Buffalo Wild Wings coming to Canada". *Toronto Sun* (18-avgust 2010-yil). 13-yanvar 2016-yilda asl nusxadan arxivlandi. Qaraldi: 19-avgust 2010-yil.
5. ↑  „Buffalo Wild Wings 2011 Sales Figures Will Likely Push Total Assets Above $400 Million – Profits Continue to Beat Expectations". *Quarterly Retail Review* (22-mart 2011-yil).
**Antiox devori** — qadimgi Margʻiyona (Marv) vohasi atrofini uragan ul-kan mudofaa inshooti. U salavkiylar hukmdori Antiox I Soter (Xaloskor) (miloddan avvalgi 324 — 261) davrida koʻchmanchi day (sak qabilalaridan biri) kabilalarining hujumidan Margʻiyonani mu-dofaa etish maqsadida qurilgan. Antik davr tarixchilaridan Strabon (miloddan avvalgi 64/63 — mil. 23/24)ning maʼlumotiga koʻra, Antiox devori uz. 1500 stadiy (1 stadiy — 148 — 210 m), yaʼni 222 — 315 km boʻlib, qalinligi 5,2 m. 10-asr arab geografi Is-taxriy bu devor harobalarini „Array" nomi bilan tilga olgan. Antiox devori qoldiqpari Janubiy Turkmaniston arxeologik kom-pleks ekspeditsiyam tomonidan (1946-yil) oʻrganilgan.

Adabiyotlar
-----------

* OʻzME. Birinchi jild. Toshkent, 2000-yil


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |

 
  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Antimonidlar** — surma elementining metallar bilan hosil qilgan birikmalari. Erish temperaturalari nisbatan yuqori boʻlgan qattiq moddalar. Vodorod antimonid (stibin) nihoyatda zaharli gaz. Metall Antimonidlar uz xossalari bilan nitridlarga oʻxshaydi. Davriy sistemaning birinchi, ikkinchi va qisman uchinchi guruhlaridagi asosiy guruh elementlarning Antimonidlarida surma uch valentli boʻladi. Qoʻshimcha guruh metallarining Antimonidlarida surmaning valentligi uchdan ortiq yoki kam boʻlishi mumkin. Alyuminiy, galliy va indiy metallarining Antimonidlari yarimoʻtkazgich xossasiga ega. Baʼzi metallarning Antimonidlari yumshoq materiallarning qattiqlik va moʻrtligini oshirish maqsadida sanoatda qoʻllaniladi.

Adabiyotlar
-----------

* OʻzME. Birinchi jild. Toshkent, 2000-yil

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Dyaberi** — Hindistonning Karnataka shtati, Bijapur tumanidagi Bijapur Taluk shahridagi kichik qishloq. U 16 masofada joylashgan Bijapur shahridagi tuman shtab-kvartirasidan km. 2001-yilgi aholini ro'yxatga olish ma'lumotlariga ko'ra, aholisi 2,772 kishidan iborat edi. Bu qishloqdagi asosiy xalq — Marathalar. Qishloq agrar iqtisodiyot asosida ish yuritadi.

Diqqatga sazovor joylari
------------------------

### Vagdevi ibodatxonasi

Ma'buda Vagdevi ibodatxonasi ruhoniylari uchun diqqatga sazovor joylari. Ma'badda opa-singillar Vagubay va Neenabayning muqaddas ziyoratgohlari bor. Neenabay ma'buda Maxarastra shtatida joylashgan Doklewadi shahrida yashaydi.

### Dyaberi tanki

Tanki qishloq xo'jaligini kanal orqali suv bilan ta'minlaydi.

### Ektar Sohib Darga

Ektar Sohibning muqaddas ziyoratgohi

Transporti
----------

Siz Dyaberiga NWKTRC avtobuslari orqali borsa bo'ladi. Shu bilan bir qatorda, siz shaxsiy taksilar va boshqalar orqali yetib olishingiz bo'ladi.

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Aralash oʻgʻitlar**, mineral oʻgʻitlar aralashmasi — tarkibida ikki va undan ortiq oziq moddalari boʻlgan tayyor oʻgʻitlar aralashmasi. Aralash oʻgʻitlar bir jinsli, yaxshi sochiluvchan boʻlishi ke-rak, ularni tayyorlashda oʻgʻitlarni ara-lashtirish qoidalariga rioya qilinishi lozim. A.oʻ. zavodda ham, xoʻjaliklarda ham tayyorlanishi mumkin. Oʻgʻitni zavodda aralashtirish agronomiya talabiga mos keladi. Xoʻjaliklarda bir komponentli oʻgʻitlardan barvaqt aralashma tayyorlash va uni saqlash mumkin emas, chunki bunda ularning fizik xususiyati yomonlashadi. Ekinga qarab A.oʻ.da asosiy oʻgʻitlar nis-bati har xil boʻladi. Kaliy bilan yetarli taʼminlangan gʻoʻza maydonlarida shud-gorlash va ekish vaqtida oʻgʻit solishda azot 1: fosfor 2,5: kaliy 0 va azot 1: fos-for 4: kaliy 0 yaxshi nisbat hisoblanadi. Tuproqning shoʻri yuviladigan sharoitlarda gʻoʻzaga fosfor-kaliyli va azot-fosforli A.oʻ. solish samaraliroqdir. Ularni qoʻshimchalar — mikroelementlar, gerbitsidlar, insektitsidlar qoʻshib ham tayyorlash mumkin.

Adabiyotlar
-----------

* OʻzME. Birinchi jild. Toshkent, 2000-yil

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Noradrenalin**, norepinef rin, arterenol, aminoetanol-pirokatexin — buyrak usti bezi miya moddasi gormoni; nerv sis-temasi mediatori (qarang Mediatorlar). Kimyoviy tuzilishiga koʻra, katexola-minlarga mansub. N. adrenalin analogi va organizmda uning oʻtmishdoshi hisoblanadi. U, asosan, simpatik nerv sistemasining (qarang Vegetativ nerv sistemasi) adrenergik neyronlaridan ajraladi va mediator vazifasini oʻtaydi. N.ning qondagi miqdori nerv sistemasi holatining (tonusi va reaktivligi) koʻrsatkichi boʻlishi mumkin. N. tibbiyot amaliyotida qon bosimi pasayganda, shok, qon yoʻqotish bilan bogʻliq holatlarda qoʻllanadi. N. sintez yoʻli bilan olinadi.

Manbalar
--------

1. ↑  OʻzME. Birinchi jild. Toshkent, 2000-yil

|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |
**Uels futbol assotsiatsiyasi** (inglizcha: *Football Association of Wales* Uels futbol assotsiatsiyasi) Uelsda futbol boʻyicha boshqaruv organi hisoblanadi.

Uels futbol assotsiatsiyasi Uels poytaxti Kardiff shahrida joylashgan. Uels futbol assotsiatsiyasi 1876-yilda tashkil etilgan boʻlib, Uels futbol assotsiatsiyasi 1910-yilda FIFAga aʼzo boʻldi, 1954-yilda futbol assotsiatsiyasi UEFAga aʼzo boʻldi. 1886-yilda IFABga aʼzo boʻlgan. Uels futbol assotsiatsiyasi milliy futbol jamoalari (erkaklar, ayollar, yoshlar) faoliyatini tashkil qiladi va boshqaradi. Assotsiatsiya shafeligida Uelsda erkaklar va ayollar chempionatlari hamda boshqa koʻplab musobaqalar oʻtkaziladi. Uels futbol assotsiatsiyasi Buyuk Britaniya tarkibidagi 3 ta qirollik assotsiatsiyalaridan biri hisoblanadi. Britaniya qirolligidagi Shotlandiya futbol assotsiatsiyasi, Angliya futbol assotsiatsiyasi va Uels futbol assotsiatsiyasilari hisoblanadi. 3 ta futbol assotsiatsiyalari xalqaro musobaqalar, Yevropa chempionlar ligasi, Jahon chempionati, Yevropa millatlar ligasi, Yevropa chempionati kabi yirik musobaqalarda oʻz bayroqlari ostida maydonga tushadi. Uels futbol assotsiatsiyasining alohida ichki chempionat musobaqasi mavjud va xalqaro musobaqalarda oʻz klublari Uels futbol assotsiatsiyasi nomidan Uels nomini himoya qilishadi.

Uels futbol assotsiatsiyasi Angliya va Shotlandiyadan keyin dunyodagi uchinchi eng qadimgi milliy futbol assotsiatsiyalaridan biri hisoblanadi. Buning asosiy sabablaridan futbol Angliyada ravnaq topganligi va uni rivojlantirishning ilk qadamlari Angliyadan boshlanganligi, muhim sabablardandan biri. Shuningdek Uels futbol assotsiatsiyasi Irlandiya futbol assotsiatsiyasi va FIFA bilan birgalikda futbol oʻyini qoidalari uchun mas’ul boʻlgan Xalqaro futbol assotsiatsiyasi kengashi aʼzosi hisoblanadi.

Manbalar
--------

1. ↑  [ru.uefa.com „Футбольная ассоциация Уэльса"] (13-fevral 2019-yil). Qaraldi: 18 iyul.
2. ↑  [ru.frwiki.wiki „Федерация футбола Уэльса"].

Havolalar
---------

* Rasmiy veb-sayt Wayback Machine saytida arxivlandi (2020-05-14).
* FIFA veb-saytidagi sahifa Wayback Machine saytida arxivlandi (2018-05-31).
* UEFA veb-saytidagi sahifa
**Noraztepa** — arxeologik yodgorlik, istehkomsiz qishloq (X—XII, XV asr). Toshkent shahrining shimoliy qismida (Chuqursoyda) joylashgan.

1969-yil Oʻzbekiston Fanlar akademiyasi Tarix va arxeologiya instituti arxeologik ekspeditsiyasi qazish ishlari oʻtkazgan.

Qishloq balandligi 5 m, eni 80 m lik tepalikdan iborat. Qazishmalar natijasida qishloq X asrda vujudga kelganligi va devor bilan oʻralganligi aniqlandi. XI asrda katta yongʻin boʻlishiga qaramay, XIII asr boshiga qadar unda hayot boʻlgan. Binkat atrofidagi boshqa qishloklar singari Noraztepa ham shahar sav-do yoʻli ustida barpo etilgan va shahar atrofidagi obod yerlardan biri sanalgan. XV asrda qishloq harobalari oʻrnida hayot qisman qayta tiklangan.

Manbalar
--------

1. ↑  OʻzME. Birinchi jild. Toshkent, 2000-yil

|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Aralash yem** — ilmiy asoslan-gan reseptlar boʻyicha maydalangan tur-li ozuqalardan tayyorlangan aralashma. Aralash yem har xil yoshdagi chorva mollari va parrandalar uchun zavod hamda chorvachilik xoʻjaliklarida tayyorlanadi. Yemga aminokislotalar, mikroelementlar, antibiotik va vitaminlarga boy moddalar qoʻshilib, uning umumiy biologik qimmati ancha oshiriladi. Aralash yemning 3 turi ishlab chiqariladi: toʻla ratsionli Aralash yem (tarkibidaxay-vonlar uchun zarur boʻlgan barcha ozuqa moddalar boʻladi va qoʻshimcha ozuqa qoʻshilmay yediriladi); konsentratli Aralash yem (ratsionda yetarli boʻlmagan asosiy ozuqa mod-dalar oʻrnini qoplash uchun qoʻshimcha sifatida berila-di); muvozanatlovchi Aralash yem (vitamin-oqsilli, vitamin-oqsil-mineralli, shuningdek, mikrobiolo-giya sanoatida sunʼiy olinadigan va yemlarning toʻyimliligini oshirishda qoʻllaniladigan biologik faol moddalar aralash-malari — boyituvchi aralashmalar). Tula ratsionli Aralash yem hayvonlarning barcha toʻyimli moddalarga boʻlgan tala-bini qondirishi lozim. Shunday Aralash yem parrandalar, choʻchqalar va yosh buzoqlar uchun tayyorlanib, yagona ozuqa sifatida yediriladi. Konsentratli Aralash yem xoʻjaliklarda mavjud boʻlgan shirali, dagʻal va don ozuqalariga qoʻshimcha sifatida beriladi. Aralash yem tayyorlash uchun gʻalla va dukkak-li ekinlar donlari — makkajoʻxori, oq joʻxori, arpa, suli, bugʻ-doy, javdar, mosh va boshqalardan foydalaniladi. Muboshir Musayev.

Adabiyotlar
-----------

* OʻzME. Birinchi jild. Toshkent, 2000-yil


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |

 
  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Psixosotsiologiya** yoki **psixo-sotsiologiya** — bu psixologiya va sotsiologiya uchun umumiy muammolarni oʻrganadigan fan, shuningdek, shaxsning xatti-harakatiga shaxs mansub boʻlgan guruhlar taʼsirini oʻrganadi. Masalan, jinoyatchilarni oʻrganishda *psixologiya* jinoyatchining tarbiyasi bilan shakllangan jinoyatchi shaxsini oʻrganadi. *Sotsiologiya* butun guruhning xatti-harakatlarini oʻrganadi: jinoiy guruh aʼzolarni yollashda foydalanadigan usullar va guruhning vaqt oʻtishi bilan oʻzgarishi va oshqalar. *Psixosotsiologiya* jinoyatchining xulq-atvorini oʻrganadi, uning oʻzi mansub boʻlgan guruhni, masalan, bir mahallada yashovchi yoshlar xulq-atvorini oʻrganadi.

Boshqalarning psixologiyasiga taʼsir koʻrsatadigan koʻplab ijtimoiy omillar mavjud. Bunga misol qilib ijtimoiy guruhlarni keltirish mumkin. Biror kishi oʻzi xohlagan guruhga qabul qilinadimi yoki yoʻqmi, bu ularning oʻzlari va atrofidagi odamlar haqidagi fikrini oʻzgartiradi. Yoshlik davridagi doʻstlik nafaqat psixologik rivojlanish, balki ijtimoiy koʻnikmalar va ijtimoiy xulq-atvor bilan ham bogʻliq. Jamiyatdagi umumiy qonunlar ham xuddi shunday. Biror kishining guruhi ularga boʻysunishga qaror qiladimi yoki yoʻqmi, bu oʻsha shaxsning qonunga va butun guruhga boʻlgan nuqtai nazariga taʼsir qiladi. Odamlarning xatti-harakati yoki nutqi boshqalarning jamiyatda ularga qanday qarashini belgilaydi. Masalan, odamlar oʻzlarining tajribalariga va boshqalar ularga aytganlariga qarab hokimiyatni turli yoʻllar bilan koʻrishlari mumkin. Shu sababli, odamlarning hokimiyat haqidagi ijtimoiy bilimlariga asoslanib, ularning fikr va gʻoyalari juda farq qiladi.

Har bir insonning oʻziga xos va shaxsiy psixologik fikrlash jarayoni mavjud boʻlib, ular atrofidagi dunyoni tahlil qilish uchun foydalanadilar. Odamlar oʻzlarining psixologik fikrlash jarayoniga nisbatan sotsiologik omillarni oʻz ichiga oladi va qayta ishlaydi. Bu munosabatlar bir-biri bilan oʻzaro bogʻliqdir, chunki jamiyat odamlarning fikrlash usullarini oʻzgartirishi mumkin, shu bilan birga jamiyat jamiyatdagi shaxslarning tashqi psixologik tafakkuriga ham taʼsir qilishi mumkin. Shu sababli, psixologiya sotsiologga odamlarning xatti-harakatlarida ijtimoiy faktlarning keng tarqalgan taʼsirini koʻrishga yordam berishda qanday muhim ahamiyatga ega ekanligini koʻrish mumkin.

Manbalar
--------

1. ↑  Psychosociology, Merriam-Webster
2. ↑  What is Psychosociology Wayback Machine saytida arxivlandi (4-mart 2016-yil). Espace Pédagogique Claroline Université montpellier 2.
3. ↑  Thomas J, Berndt (1982). „The Features and Effects of Friendship in Early Adolescence". *Child Development*. 53-jild, № 6. 1447–1460-bet. doi:10.2307/1130071. JSTOR 1130071.
4. ↑  Diesing, Paul (1991). „How Does Social Science Work?". *How Does Social Science Work?*. University of Pittsburgh Press. 273–300-bet. JSTOR j.ctt5hjpmm.13.
5. ↑  Bandura, Albert (1–avgust 2001–yil). „Social Cognitive Theory of Mass Communication". *Media Psychology*. 3-jild, № 3. 265–299-bet. doi:10.1207/S1532785XMEP0303\_03. ISSN 1521-3269.`{{cite magazine}}`: CS1 maint: date format ()
**Aralash mulk** — turli mulk shakllarining birlashuvi natijasida paydo boʻladigan mulk. Aralash mulk turli mulk sohiblari hissa (pay)larining qoʻshilishidan yuzaga keladi. Kelishuvga binoan bu pay har xil boʻlishi mumkin, lekin mulk egalaridan birontasining hukmron boʻlishiga yoʻl beril-maydi. Aralash mulk sohiblari harajatlar va foyda-zararni baham koʻradilar. Amaliyotda Aralash mulkda xususiy, jamoa va davlat mul-klari birlashadi va aralash jamiyatlar paydo boʻladi. Oʻzbekistonda mulkiy islohotlar natijasida1995-yildan boshlab Aralash mulk boʻlgan kor-xonalar yuzaga keldi. Hozirgi davrda ularning keng tarqalgan shakli hissabay mulk ishtiroki turlicha boʻlgan davlat-aksiyadorlik korxonalaridir.1996-yil Aralash mulk korxonalarida mehnat unumdorligi boshqa xoʻjaliklar koʻrsatkichidan 5,6-marta, davlat sektori-dagidan esa 1,2-marta yuqori boʻldi, ammo Aralash mulkning amal qilish doirasi hozircha ancha tor.

Adabiyotlar
-----------

* OʻzME. Birinchi jild. Toshkent, 2000-yil


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |

 
  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Pskovdagi knyaginya Olga haykali** — haykaltarosh Vyacheslav Klykovning ishi boʻlib, ochilishi Pskovning yilnomalarda birinchi eslatib oʻtilganining 1100-yilligini nishonlashga toʻgʻri keladi.

Tavsifi
-------

Yodgorlik Bolalar bogʻida oʻrnatilgan. Bu qoʻlida Masihning yuzi tasvirlangan ikonani ushlab turgan oʻgʻil nabirasi knyaz Vladimir bilan knyaginyaning bronza figurasi. Olganing oʻng qoʻlida pravoslavlikning ramzi — xoch bor; knyaginyaning yuzi nimb bilan tojlangan.

Yodgorlik silindrsimon poydevorga oʻrnatilgan oq toshdan yasalgan 12 ta Pskov va rus avliyolarining bareleflari: Pskov knyazlari Dovmont-Timofey va Vsevolod-Gavriil, knyaz Aleksandr Nevskiy, ruhoniylar Pskovlik Nikandr, Pskovlik Marfa va Pskov-Pechersklik Vassa, avliyo Tixon (Moskva va Butun Rossiya Patriarxi), Pskov-Pechersklik Korniliy, Mitropolit Veniamin, Buyuk knyaginya Yelizaveta Fedorovna va darvish Nikolay Salos.

Yodgorlik muallifi haykaltarosh Vyacheslav Klykovdir. Haykal va poydevor balandligi 4,20 metrni tashkil qiladi.

Tarixi
------

Yodgorlik 2003-yil 23-iyulda Pskovning yilnomalarda birinchi eslatilishining 1100-yilligini nishonlash kunida ochilgan.

Bir kun oldin shaharda knyaginya Olga uchun haykaltarosh Zurab Tsereteli tomonidan yana bir yodgorlik ochildi.

Manbalar
--------

1. ↑  „Княгиня Ольга. Памятник". 30-noyabr 2011-yilda asl nusxadan arxivlandi. Qaraldi: 17-yanvar 2013-yil.
2. ↑  „Повесть о том, как встретились Ольга Евгеньевна и Ольга Михайловна". 19-dekabr 2019-yilda asl nusxadan arxivlandi. Qaraldi: 19-dekabr 2019-yil.

Adabiyotlar
-----------

* Достопримечательные люди земли Псковской. — Псков, 2005.

Havolalar
---------

* Церемония открытия
* Информация о скульпторе
**ARALASHMASLIK SIYOSATI** — hozirgi xalqaro siyosatning asosiy yoʻnalishlaridan biri. Har bir davlatdan bevosita yoki bilvosita, yakka oʻzi yoxud boshqa davlatlar bilan jamoa tarzida oʻzga bir davlatning ichki va tashqi ishlariga aralashmaslikni taqozo etadi. Aralashmaslik siyosati davlatlar boshqa bir davlatga nisbatan kuch bilan tahdid etishning har qanday shaklini qoʻllashini yoki kuch ishlatishini, siyosiy, iqtisodiy yoki boshqa sohalarda qudratini ishga solib, undagi tuzumni agʻdarib tashlashga qaratilgan terrorchilik, qoʻporuvchilik va boshqa ga toʻgʻridan-toʻgʻri yoki bilvosita koʻmaklashishini rad etadi. Aralashmaslik siyosati Buyuk fransuz inqilobi davrida birinchi bor eʼlon qilingan, unga binoan barcha davlatlar teng huquqli boʻlishi, mustaqil ish yuritishi, boshqa davlatlarning oʻz ishlariga aralashuviga yoʻl qoʻymasligi shart. Keyinchalik mazkur qoida BMT Ustavida, yana qator boshqa muhim xalqaro hujjatlarda eʼtirof qilindi, Yevropada xavfeizlik va hamkorlik masalalari boʻyicha kengash (Helsinki, 1975-yil) Yakunlovchi hujjatida mukammal ifoda-landi. Oʻzbekiston mustaqillikka erish-gach, boshqa davlatlarning ichki ishlariga aralashmaslik siyosatini izchil amalga oshirmoqda. Oʻzbekiston Respublikasi Konstitutsiyasining 17-moddasida respublika tashqi siyosati davlatlarning suveren tengligi, kuch ish-latmaslik yoki kuch bilan tahdid qilmaslik, chegaralarning daxleizligi, nizolarni tinch yoʻl bilan hal etish, boshqa davlat-599larning ichki ishlariga aralashmaslik qoidalariga va xalqaro huquqning umum eʼtirof etilgan boshqa qoidalari va normalariga asoslanishi belgilab qoʻyilgan.

Adabiyotlar
-----------

* OʻzME. Birinchi jild. Toshkent, 2000-yil

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Psixrometr** (yun. psychros — sovuq va ...metr) — havo namligi va temperaturasini anikdashda ishlatiladigan asbob. Oddiy P. 2 qoʻshaloq (quruq va namlangan) termometrlardan iborat. Quruq termometr havo temperaturasini kursatadi. Namlangani (hoʻl latta bilan oʻralgani) issiqlik qabul qilgich hisoblanadi. Termometrning simobli uchini hoʻl doka bilan oʻrab, suvli idishga solinadi. Hoʻl dokadan suv bugʻlanganda termometrdan issiqlik yoʻqolishi kuzatiladi. Shu tufayli quruq termometrga nisbatan namlangan termometrning temperaturasi doim past boʻladi. Ikkala termometrning temperaturalar farqiga koʻra, maxsus psixrometrik jadval, diagramma, nomogrammalar yordamida havo namligi hisoblanadi.

P.ning stansion, aspiratsion va distansion xillari bor. Stansion P.ning termometrlari meteorologik budkaning maxsus shtativiga mahkamla-nadi. Aspiratsion P.ning termometrlari maxsus opravalarga oʻrnatiladi. Distansion P.da qarshilikli termometrlar, termistorlar, termoparalardan foydalaniladi.

Manbalar
--------

1. ↑  OʻzME. Birinchi jild. Toshkent, 2000-yil

|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
Bu atamaning boshqa maʼnolari ham mavjud. Qarang: Guarani (maʼnolari).
**Guarani tili** - Janubiy Amerika indeyslari tili. Tupi-guarani tillari oilasiga mansub. Guarani tili Paragvay va Braziliyaning Matu-Grosu va Parana viloyatlari hududlarida hamda Argentina (Misones, Gran-Chako, Korriyentes, Formosa)da tarqalgan. Guarani tili leksikaning 30 — 40% ini ispan tilidan oʻzlashgan soʻzlar tashkil etadi. Boliviyadagi indeyslarning tili ham Guarani tili nomi bilan ataladi (11 ming kishi soʻzlashadi). Paragvayda garchi ispan tili rasmiy til boʻlsada, aholining 90%i (3 mln. kishi) Guarani tilida soʻzlashadi. Bu tilda gazetalar, kitoblar nashr etiladi, radioeshittirishlar beriladi. Maktab taʼlimida ham qoʻllaniladi. Yozuvi lotin alifbosiga asoslangan.

Adabiyotlar
-----------

* OʻzME. Birinchi jild. Toshkent, 2000-yil

  


|  |  |
| --- | --- |
| Tillarning yer shari | *Jahon tillaridan biri haqidagi ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
 |
**Brink** (soʻzma-soʻz bir narsaning chekkasi, qirgʻoq, chekka deb tarjima qilingan) — bu Britaniyaning Splash Damage kompaniyasi tomonidan ishlab chiqilgan va Bethesda Softworks tomonidan Microsoft Windows, PS3 va Xbox 360 platformalari uchun nashr etilgan RPG elementlariga ega birinchi shaxs otishma oʻyini. Oʻyin 2011-yil 13-mayda chiqarilgan.

„Brink" bitta va koʻp oʻyinchi rejimini birlashtiradi. Oʻyinchining oʻzi qabul qilmoqchi boʻlgan rolni tanlaydi.

2017-yil 23-avgustda oʻyin Steam’da bepul oʻynaladigan boʻldi. Oʻyinga mikrotransaktsiyalar qoʻshildi.

Mazmuni
-------

Ark deb nomlangan sunʼiy suzuvchi shahar (ruscha: *Ковчег*), bir-biridan ajratilgan yuzlab suzuvchi orollardan iborat boʻlib, fuqarolar urushi yoqasida. U dastlab eksperimental mustaqil va 100 % „yashil" tabiiy muhit sifatida qurilgan. Yer yuzida jahon okeani sathi tez koʻtarilgandan soʻng, Ark butun insoniyatning panohiga aylandi. Taxminan 25 yil davom etgan ijtimoiy beqarorlik va Ark xalqi keskin nuqtaga yetdi.

Oʻyinni ishlab chiqish
----------------------

Oʻyin id Tech 4 dvigatelida yangilangan renderlash mexanizmi va koʻp yadroli protsessorlar uchun yaxshilangan qoʻllab-quvvatlash bilan yaratilgan .

2009-yil iyul oyi oxirida Splash Damage texnik direktori Arnout van Meer (inglizcha: *Arnout van Meer*) PC Games Hardware nashriga bergan intervyusida Direct3D 11 ning oʻyinlar yaratish istiqbollari va imkoniyatlari haqida gapirdi.Gamesland : "Ammo **Brink** hali ham sir boʻlib qoladi: bu ajoyib uslubga ega, negadir janrning aniq talablarini eʼtiborsiz qoldiradigan goʻzal otishma. Yagona bahona bu oʻziga xos tajriba boʻlishi mumkin, ammo buni hamma ham muvaffaqiyatli deb atash mumkin emas. "

Kompyuter oʻyinlari : "Umuman olganda, oʻziga xos vizual uslubdan tashqari, faqat anʼanaviy yozgi sukunat oʻyinni saqlab qoladi: titanlar Battlefield 3 va Modern Warfare 3 qarshisida noyabr oyida hali ham uzoqda va yoʻq. hozirda boshqa munosib onlayn otishmalar. "

Manbalar
--------

1. ↑  „Bethesda Softworks" (rus).  Brink. 16-sentabr 2013-yilda asl nusxadan arxivlandi. Qaraldi: 12-may 2011-yil.
2. ↑  *Jube.* „Brink Interview @ PC Games Hardware" (en).  Voodoo Extreme 3D (29-iyul 2009-yil). 1-aprel 2012-yilda asl nusxadan arxivlandi. Qaraldi: 3-yanvar 2010-yil.
**Shirali ozuqalar** - tarkibida suvi koʻp boʻlgan (70% dan ortiq bogʻlangan suv) oʻsimlik ozuqa; chorva mollari uchun toʻyimli yemxashak. Shirali ozuqalarga ildizmeva, tuganakmeva, poliz ekinlari mevasi, ozuqa oʻtlar, siloslangan ozuqalar va boshqalar kiradi. Tarkibida S vitamini, V guruh vitaminlari, ayrimlari tarkibida karotin, yengil hazm boʻladigan uglevodlar (kraxmal va qand) bor, proteini oz. 1 kg Shirali ozuqalarning toʻyimliligi 0,1—0,3 ozuqa birligiga teng. Barcha chorva mollari xush koʻrib yeydi. Sigirlarning sut mahsuldorligini oshiradi, dagʻal xashaklarning hazmlanishiga ijobiy taʼsir koʻrsatadi. Asosan, xom holida bir sutkada sogʻin sigirlarga 40 kg gacha, boʻrdoqiga boqiladigan buqalarga 60 kg gacha, qoʻylarga 4 kg gacha berish mumkin.


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Aralash javobgarlik** — amaldagi Oʻzbekiston Respublikasi qonun hujjatlarida nazarda tutilgan majburiyatda ishtirok etayotgan taraflar majburiyatni tula yoki qisman bajarmaslikda javobgar boʻlishi. Aralash javobgarlik asoslarini va taraflarning oʻz majburi-yatlarini shartnomada nazarda tutilgan shartlar asosida bajarmaslik natija-sida yetkazilgan zarar har ikki tarafga teng yoki biriga koʻproq, ikkinchisiga kamroq taqsimlanadi. Masalan, jabrlanuvchi oʻzining qoʻpol ehtiyotsizligi tufayli zararning yuzaga kelishiga yoki ortishiga koʻmaklashgan boʻlsa, unda jabrlanuvchining va zarar yetkazuvchining aybi dara-jasiga qarab, tovon miqdori kamaytiri-lishi lozim (Oʻzbekiston Respublikasi FK,104-modda). Ishni koʻrayotgan sud yoki xoʻjalik sudi Aralash javobgarlik aniqlanganda taraflarning zarar yetka-zishdagi ayb darajalariga qarab, ja-vobgarlik doirasini asosli, qonuniy va adolatli taqsimlashi shart. Aralash javobgarlik haqida taraflar oʻzaro tuzgan shartnomalarida oldindan kelishib olishlari mumkin, bu tartib keyinchalik ehtimoliy nizolarning oldini oladi yoki tez va toʻgʻri hal boʻlishida yordam beradi.

Adabiyotlar
-----------

* OʻzME. Birinchi jild. Toshkent, 2000-yil


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Aleksandr Mixaylovich Zaika** — sovet askari, Ikkinchi jahon urushi qatnashchisi, „Shon-sharaf" ordeni sohibi, 28-gvardiya otliq polkining 82 mm minomyot polki komandiri (6-gvardiya otliq diviziyasi, 3-chi gvardiya otliq korpusi 2-sonli Belarussiya fronti) qoʻriqchi serjanti.

Biografiyasi
------------

Aleksandr Mixaylovich Zaika Toʻrgʻay viloyati Kostryakov qishlogʻida (hozirda Qozogʻistonning Qoʻstanay viloyati Fedorov tumani) dehqon oilasida tavallud topgan. 1930-yilda oilasi bilan Qoraqalpogʻistonning Moʻynoq qishlogʻiga koʻchib keladi. Maktabning 7-sinfini tamomlagach, davlat sugʻurta qoʻmitasida hisobchi boʻlib faoliyat yuritgan.

Zaika 1941-yil iyul oyida Moʻynoq tuman harbiy komissarligi tomonidan Qizil Armiya safiga, 1941-yil sentyabr oyidan esa Ikkinchi jahon urushiga chaqirtirilgan. 1942-yil sentyabr oyida frontda ogʻir jarohat olgan.

1944-yilning 10 yanvarida Vitebsk — Polotsk temir yoʻli yaqinidagi jangda 10 nafar dushman askarini yoʻq qilgani uchun gvardiya serjanti Zaika polk buyrugʻi bilan „Jasorat uchun" medali bilan taqdirlangan.

1944-yil 19-iyulda Polshaning Lipsk shahri yaqinidagi jangda Zaika minomyotdan oʻq otib, dushmanning ogʻir pulemyotini yoʻq qilishga muvaffaq boʻladi. 1944-yil 29-iyulda jangda dushman bronetransportyorini bostirib, 10 nafar dushman askarini yoʻq qilgan va ushbu qahramonligi uchun 3-darajali „Shon-sharaf" ordeni bilan taqdirlangan. 1944-yil 29-avgustda diviziya buyrugʻi bilan ya bir karra „Jasorat uchun" medali bilan mukofotlangan.

1945-yil 1-mayda Uollits (Rheinsberg shahridan 8 km shimoli-gʻarbda) va Grabov (Wittstock shahridan 10 km janubi-gʻarbda) aholi punktlarini bosib olish uchun kechgan janglarda dushmanning 3 ta pulemyotini yoʻq qilishga erishadi. Jangda koʻrsatgan jasorati va qahramonligi uchun SSSR Oliy Kengashi Prezidiumining 1946-yil 15-maydagi farmoni bilan gvardiya serjanti Zaika 1-darajali „Shon-sharaf" ordeni bilan taqdirlangan.

Gvardiya serjanti Aleksandr Mixaylovich Zaika 1945-yil iyul oyida yurtiga demobilizatsiya qilinadi. Yashash joyiga qaytib, bir fursat Mo‘ynoq qishlog‘ida hayot kechiradi, keyinchalik esa O‘zbekistonning Farg‘ona shahriga ko‘chib oʻtadi va u yerda „O‘zxladtorgmontaj" bo‘linmalaridan birida ombor mudiri sifatida faoliyat yuritadi.

Aleksandr Zaika 1967-yil 11-avgustda Fargʻona viloyatida vafot etgan.

Adabiyotlar
-----------

* Uch darajali „Shon-sharaf" ordeni kavaleri: Biografi. lugʻat. — M .: Harbiy nashriyot, 2000 yil.

Manbalar
--------

1. ↑  „Заика Александр Михайлович".
2. ↑  „Заика Александр Михайлович".
3. ↑  „Заика, Александр Михайлович".

Havolalar
---------

* „Xalq qahramonligi" saytidagi hujjatlar
* Biografik lugʻatda
**Aleksandr Xanjonkov haykali** — Rostov-Don shahridagi Budyonnovskiy prospektida, u oʻqigan gimnaziya (hozirgi 43-maktab) qarshisidagi bogʻda rus kinooperatori Aleksandr Xanjonkov haykali mavjud.

U 2016-yil 24-avgustda ochilgan. Ish rostovlik haykaltarosh Sergey Oleshnya tomonidan amalga oshirilgan. Ochilish marosimida taniqli aktyorlar va teleboshlovchilar ishtirok etishgan.

Tarixi
------

Xanjonkovning eski kinokamerali surati bronzadan ishlangan. Poydevorning balandligi ikki metr, haykalning balandligi 2,5 metr. Yodgorlikning ochilishi *Bridge of Arts* Xalqaro motivatsion filmlar festivalining birinchi kunida boʻlib oʻtdi. Haykalning ochilishida aktrisalar Irina Bezrukova va Irina Babenko, teleboshlovchi Dmitriy Dibrov, produser Alan Deparde ishtirok etdi.

Kinematograf Aleksandr Xanjonkov haykalini yaratish va oʻrnatish gʻoyasi jurnalist Lyubov Surkovaga tegishli. U shunday taklif bilan shahar maʼmuriyatiga murojaat qildi — va u yerda gʻoya qoʻllab-quvvatlandi. Eskiz ishi boshlandi. Ikkita yakuniy eskiz yaratildi va ulardan biri hayotga tatbiq etildi. Sergey Oleshnya haykaltarosh boʻldi, poydevor Yuriy Yakovlevich Dvornikov tomonidan yaratilgan, ammo ularga qoʻshimcha ravishda boshqa meʼmorlar va haykaltaroshlar jalb qilingan.

Haykalni oʻrnatish uchun joy tasodifan tanlanmagan: u rejissor va ssenariy muallifi Xanjonkov oʻqigan Andreyevskiy gimnaziyasi binosi roʻparasida joylashgan, bu joydan unchalik uzoq boʻlmagan joyda kinostudiya joylashgan. Shuningdek, Aleksandr Xanjonkovga ikkita yodgorlik lavhasi oʻrnatildi: direktor oʻqigan va kinoni birinchi marta koʻrgan maktab binosiga.

Manbalar
--------

1. ↑  „В Ростов вернулся Ханжонков". 25-noyabr 2018-yilda asl nusxadan arxivlandi. Qaraldi: 25-noyabr 2018-yil.
2. 1 2 3  „В Ростове-на-Дону открыли памятник Ханжонкову". 7-may 2017-yilda asl nusxadan arxivlandi. Qaraldi: 6-mart 2017-yil.
3. 1 2  „В Ростове-на-Дону открыли памятник пионеру русского кино Ханжонкову". 7-mart 2017-yilda asl nusxadan arxivlandi. Qaraldi: 6-mart 2017-yil.
4. 1 2 3  „Ростов-на-Дону: памятник «пионеру русского кинематографа» Ханжонкову готов". 7-mart 2017-yilda asl nusxadan arxivlandi. Qaraldi: 6-mart 2017-yil.
5. 1 2  „В Ростове-на-Дону открыт памятник пионеру русского кинематографа Александру Ханжонкову". 7-iyul 2017-yilda asl nusxadan arxivlandi. Qaraldi: 6-mart 2017-yil.

Havolalar
---------

* Aleksandr Xanjonkov yodgorligi (Yalta) Arxivirovano 25 2011-yil avgust yilning.
**„Er libosli ayol"**, toʻliq nomi **„Er libosli ayol, yoxud oriyat isyoni"** — oʻzbek yozuvchisi Nabijon Hoshimov qalamiga mansub roman. 2009-yil Toshkent shahrida „Dizayn-Print" oʻquv-ishlab chiqarish korxonasi tomonidan „Lider-Press" nashriyotida chop etilgan. Asar kiril yozuvida nashr qilingan.

Roman Husniya ismli oddiy bir qishloqlik ayolning taqdiri va boshidan kechirganlari haqida. Asarda shuningdek, Oʻzbekistonda fermerlik harakatining tarixi, qishloq taraqqiyoti va farovonligi muammolari ham oʻz ifodasini topgan. Gʻoya mualliflari – Neʼmatjon Hoshimov va Mahfuza Ergasheva.

Asarni nashrga tayyorlashda quyidagi shaxslar ishtirok etgan: M. Sultonov — muharrir, Sh. Hoshimov — texnik muharrir, I. Qoʻziyev — musahhih, A. Kuramshin — dizayner, K. Nazirova — operator, Erkin Xushvaqtov — taqrizchi. Kitob adadi — 2 000 nusxa.

Manbalar
--------

1. ↑  „Er libosli ayol". *Respublika yigʻma elektron katalogi*. Qaraldi: 8-dekabr 2020-yil.

[*sayt ishlamaydi*]

Havolalar
---------

* „Er libosli ayol" romani Ahmad Fargʻoniy nomidagi fargʻona viloyat axborot-kutubxonasi saytida
* „Er libosli ayol" romani Termiz davlat universiteti saytida[*sayt ishlamaydi*]

|  |  |
| --- | --- |
| Kitoblar | *Kitobga oid ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
 |
1. 

**Dashboard** vidjet sifatida tanilgan mini-ilovalar hosting uchun ikkinchi darajali ish stoli sifatida ishlatiladi Apple iPad Mac OS X operatsion tizimlari uchun dastur hisoblanadi. Internet spektridan foydalanish vidjet v.h.k. Mintaqada va dunyoda ob-havo haqida maʼlumot olish uchun, qoʻngʻiroq, lugʻatda soʻzlar izlab va almashuv kursi bilan tanishishni oʻz ichiga oladi. OS X versiyadagi Dashboard ilovalar birqancha vazifalarni bir necha kichik dasturlarni ishini bajaradi ob-havo kichik hisobot, kalkulator va notepad. Xohlagan foydalanuvchilar oʻzi ilova yaratishi yoki yuklab olishi mumkin.

Dashboard Mac OS X 10.4 versiyasi quyidagi 14 vidjetlardan iborat:

1. Kontaktlar roʻyxati (Address Book)
2. Kakulyator (Calculator)
3. Kalendar (Calendar)
4. Lug'at (Dictionary)
5. Aviasoʻrovnoma (Flight Tracker)
6. iTunes kontroller (iTunes Controller)
7. Kontaktlar (Phone Book)
8. Eslatmalar (Stickies)
9. Aksiyalar (Stocks)
10. Oʻyinlar (Tile Game)
11. Tarjimon (Translation)
12. Kichik konverter (Unit Converter)
13. Ob-havo (Weather)
14. Mintaqalararo vaqt (World Clock)

Shu bilan bir qatorda, foydalanuvchi oldindan tayinlangan bir tugma yoki klaviatura yorliqni ichiga kursorni harakat haqida Dashboard xabar qoldirishimumkin. Xabarnoma ayitlgan va kiritilgan vazifani bajaradi.

Linklar
-------

* Ruscha Dashboard (rus.)
* Inglizcha Dashboard (ingl.)
**Archibald** (inglizcha: *Archibald*) — inglizcha erkaklar ismi. Ismning qisqartirilgan shakli *Archi (Archie)* — Archi, *Arch* — Arch. Qadimgi oliy nemischa *erchan* (haqiqiy, sof) yoki aircan (tabiiy, mahalliy) va bald (jasur, mard) soʻzidan olingan.

*Archibald* (Archibald) shakli Shotlandiya zodagonlari orasida kechki oʻrta asrlarda va erta zamonaviy davrlarda ayniqsa mashhur boʻldi, shuning uchun familiya sifatida foydalanish XVIII asrda, ayniqsa Yangi Shotlandiya va Shotlandiyada sodir boʻladi. Bu nom XIX asrning oxirlarida Qoʻshma Shtatlarda nisbatan mashhur boʻlib, 1890-yilda 290taga yetgan, ammo 1920-yillarda mashhurligi boʻyicha 1000 darajadan pastga tushib XX asrning boshlarida tezda mashhur boʻlib ketdi. Shuningdek, Archibald soʻzidan paydo boʻlgan archibaldo soʻzining ishlatilishi haqida ham maʼlumotlar mavjud. Archibaldo Sidan keyin sakkizinchi musiqiy nota boʻlib, faqat noyob eshitish qobiliyatiga ega odamlar bu ajoyib tovush kombinatsiyasini eshitishlari mumkin.

Manbalar
--------

1. ↑  Gilyarevskiy R. S. Starostin B. A. Inostrannie imena i nazvaniya v russkom tekste: Spravochnik. 3-e izd. ispr. i dop. M.: Visshaya shkola, 1985. — S. 97
2. ↑  Superanskaya A.V. Sovremenniy slovar lichnix imyon: Sravnenie. Proisxojdenie. Napisanie — M.: Ayris-press, 2005. — S. 41
3. ↑  US statistics cited after behindthename.com
**Åkrahamn —** (odatda Åkra nomi bilan tanilgan) Norvegiyaning Rogaland okrugidagi Karmoy munisipalitetidagi kichik shaharchalardan biri. Shahar Haugaland tumanidagi, Karmoy orolining janubi-g'arbiy tomonida joylashgan. Kopervik shahridan taxminan 5 km (3,1 milya), g'arbda Skudeneshavn shahridan 12 km (7,5 milya), shimolda Haugesund shahridan 25 km (16 milya), Veavågen qishlog'ining shimoli-sharqida joylashgan.

Shahar aholisi 2019-yil holatiga ko'ra 7,873 kishi va aholi zichligi 1 km2ga 1810 kishi (4700/kv milya) to'g'ri kelgan. Åkrehamn qishlog'i 2002-yildagi qabul qilingan qonunga ko'ra shahar maqomini berildi. Shahar maqomini e'lon qilganidan keyin, Åkrehamn gullab-yashnadi va hozir Karmoy munitsipalitetidagi Kopervikdan keyin, ikkinchi yirik shahar hisoblanadi. Norvegiyaning yaxshi iqtisodiyoti Akrehamnga kapital va investitsiyalar olib keldi va so'nggi bir necha yil ichida shahar kengaytirildi. Hududda katta hashamatli turar uy-joylar, savdo komplekslari qurilib, sanoatning yangi sohalari ishga tushirildi. 

Åkrehamn shimoliy qismida Sævelandsvik eski baliqchi qishlog'i bo'lib. U *Mannes* deb nomlangan har tomonlama rivojlangan port hududida joylashgan. Bu hududning iqtisodiyoti baliqchilik va boshqa kichik sanoat tarmoqlariga asoslangan yirik qishloq bo'lgan.

Yana qarang
-----------

* Norvegiyadagi shaharlar va shaharlar ro'yxati

Manbalar
--------

1. ↑  *Store norske leksikon.* „Åkrehamn/Vedavågen" (norvegcha). Qaraldi: 30-oktabr 2015-yil.
2. ↑  *Statistisk sentralbyrå.* „Urban settlements. Population and area, by municipality" (1-yanvar 2019-yil).
3. ↑  Falkeid, Kolbein*. Haugalandet: Ferd i folk og natur*. Wigestrand Forlag, 1999.
4. ↑  „Saevelandsvik".  Chaletino.com. 4-mart 2016-yilda asl nusxadan arxivlandi. Qaraldi: 15-aprel 2015-yil.
5. ↑  *Store norske leksikon.* „Sevlandsvik" (norvegcha). Qaraldi: 11-noyabr 2015-yil.

Havolalar
---------

* Åkrehamns nettsted
* Åkrehamn Veksts nettsted
**Ikolahi** — Hindistonning Panjob shtati, Ludhiana tumanidagi Xanna tehsilda joylashgan qishloq. Ludhiana tuman shtab-kvartirasidan 39 km, Xanna shahridan 7 km, Shtat poytaxti Chandigarh Ikolahi shahridan 68 km sharqda joylashgan. Libra (2 km), Bhamadi (2 km), Daudpur (2 km), Rasulra (2 km), Chakohi (3 km) Ikolahiga yaqin qishloqlar hisoblanadi.

Kasta omili
-----------

Ikolahi qishlogʻida qishloq aholisining aksariyati Jatt kastasidan sanaladi. Kasta (SC) Ikolahi qishlogʻidagi umumiy aholining 41,36% ni tashkil qiladi.

Ish faoliyati
-------------

Ikolahi qishlogʻida jami aholining 732 nafari mehnat faoliyati bilan shugʻullangan. Ishchilarning 90,71 foizi oʻz ishlarini asosiy ish (bandlik yoki 6 oydan ortiq daromad) deb taʼriflaydi, 9,29 foizi esa 6 oydan kamroq vaqt davomida tirikchilikni taʼminlovchi marjinal faoliyat bilan shugʻullangan. Asosiy ishda band boʻlgan 732 ishchidan 147 nafari dehqon (ega yoki sherik), 50 nafari esa qishloq xoʻjaligi ishchilari edi.

Aholisi
-------

2011-yilgi aholini roʻyxatga olish maʼlumotlariga koʻra, Ikolahi qishlogʻida 1874 kishi istiqomat qiladi, ulardan 984 nafari erkaklar, 890 nafari esa ayollardir.

Ikolahi qishlogʻida 0-6 yoshli bolalar soni 205 nafar boʻlib, qishloq aholisining 10,94 foizini tashkil qiladi. Aholini roʻyxatga olish boʻyicha Ikolahi uchun bolalar nisbati 864 ni tashkil etadi, bu Panjobdagi oʻrtacha (846) koʻrsatkichdan yuqoridir.

Ikolahi qishlogʻida savodxonlik darajasi Panjobga nisbatan yuqori. 2011-yilda Ikolahi qishlogʻining savodxonlik darajasi Panjobdan farqli oʻlaroq (75,84) kattaroq (78,85) foizni tashkil etdi. U yerda erkaklar savodxonligi 82,95%, ayollar savodxonligi darajasi 74,34% ni tashkil qiladi.

Panchyat
--------

Hindiston Konstitutsiyasi va Panchyati Raaj toʻgʻrisidagi qonunga binoan,
Ikolahi qishlogʻi Sarpanch (rahbari) tomonidan boshqariladi.

Taʼlimi
-------

Dehli davlat maktabi xanna (DPS khanna) Ikolahida joylashgan. Bu Dehli davlat maktabining filialidir. U oʻquvchilar uchun toʻliq 12 yillik taʼlim beradi.

Ikolahida 8-sinfgacha taʼlim beradigan davlat maktabi bor. Bu maktabda oʻyin maydonchasi ham mavjud. Bundan tashqari, Ikolahi ichida 10-sinfgacha oʻqitiladigan Gurukul davlat maktabi ham mavjud. Gurukul davlat maktabida o‘quvchilar uchun ko‘plab qulayliklar va madaniy tadbirlar mavjud.

Havolalar
---------

* http://wikimapia.org/12376999/IKOLAHI-kīnīīn
*